open-index/open-wikipedia-markdown huggingface dataset:
Αμπντ Μανάφ ιμπν Κουσαΐ

Ο **Αμπντ Μανάφ αλ-Μουγκιρά ιμπν Κουσαΐ** () ήταν ένας Κουραϋσίτης, και πρόπαππος του Μωάμεθ προφήτη του Ισλάμ. Ο πατέρας του ήταν ο Κουσαΐ ιμπν Κιλάμπ.

## Βιογραφία
Ο Aμπντ Μανάφ είχε ήδη τιμηθεί κατά τη διάρκεια της ζωής τού πατέρα του, ωστόσο ο Κουσαΐ προτίμησε τον πρωτότοκο Αμπντ αντ-Νταρ και τον περιέβαλε με όλα τα δικαιώματά του, τις εξουσίες του, και μεταβίβασε την ιδιοκτησία της Οικίας της Συνέλευσης λίγο πριν από το τέλος του.

## Το τέλος του πατέρα του
Μετά το τέλος τού Κουσαΐ, ο Αμπντ Μανάφ αμφισβήτησε αυτή την κληρονομιά. Τον στήριξαν ο ανιψιός του Ασάντ, ο θείος του Ζουράχ ιμπν Κιλάμπ, ο θείος τού πατέρα τους Ταΰμ ιμπν Μουρά (της οικογένειας μπανού Ταΰμ), και ο αλ-Χαρίθ ιμπν Φιχρ, ενώ ο Αμπτ αντ-Νταρ υποστηρίχθηκε από τους εξαδέλφους του  Μαχζούμ, Σαχμ, Τζουμάχ, τον θείο τους Αντί και τις οικογένειές τους. Οι επιπτώσεις αυτής της σύγκρουσης συνεχίστηκαν μεταξύ των απογόνων τους, ειδικά υπό τον γιο τού Αμπτ Μανάφ, Χασίμ και επηρέασαν την εσωτερική ιστορία της Μέκκας μέχρι την εποχή τού Μωάμεθ.

## Οικογένεια
Ο Aμπού Μανάφ νυμφεύτηκε αρκετές γυναίκες από φυλές με επιρροή, συμπεριλαμβανομένης της Ατικά μπιντ Μουράχ ιμπν Χιλάλ ιμπν Φαλίτζ ιμπν Ντακβάν ιμπν Χιλάλ ιμπν Σασαάχ ιμπν Μουαβίγιαχ ιμπν Μπακρ ιμπν Χαβαζίν αλ-Χιλαλιγιά της οικογένειας Καΰς Αϋλάν, της Χιλάλ της οικογένειας Μπακρ ιμπν Χαβαζίν, της Ραϋτά του Ταΐφ και της Βακιντά μπιντ Αμρ.

## Η προέλευση των φυλών των Κουραϊτών
Ο Aμπντ Μανάφ είχε τρεις συζύγους, και κάθε τέκνο του ήταν αρχηγέτης φυλής:
# Ατικά μπιντ Μουράχ αλ-Χουλαλιγιά
# Ραϋτά μπιντ Κουαΐμπ αλ-Θακαφίγια
# Βακιντά μπιντ Αμρ αλ-Κουραϋσίγια αλ-Αμιρίγια

μικρογραφία|245x245εσ|Πέρσες βασιλείς κλπ. 1. - Γιεζντεγκέρντ, όνομα τριών βασιλέων των Σασανιδών. 2. Ο Αμπντ Μανάφ της φυλής των Κουραϊσί, ο προ-πρόπαππος τού Μωάμεθ. 3. Ορμόζ, όνομα πέντε βασιλέων των Σασανιδών.

## Το τέλος του
Ο τάφος τού Αμπντ Μανάφ υπάρχει στο κοιμητήριο Τζανατούλ Μουαλά, στη Μέκκα.

## Βλέπε επίσης
* Aμπντ Μανάφ (όνομα)
* Οικογενειακό δέντρο του Μωάμεθ
* Κατάλογος επωνύμων ανδρών από τη Χετζάζη

## Αναφορές

## Εξωτερικές συνδέσεις
* al-islam.org

Κατηγορία:Κουραϊσίτες
Νάγια Γρηγοράκου

Η **Νάγια (Παναγιώτα) Γρηγοράκου** (2 Ιανουαρίου 1991) είναι Ελληνίδα δικηγόρος και πολιτικός.

Γεννήθηκε στην Αθήνα και είναι κόρη του επίσης πολιτικού, Λεωνίδα Γρηγοράκου. Σπούδασε στη Νομική Σχολή του Πανεπιστημίου Αθηνών και έχει εργαστεί ως δικηγόρος.

Στις βουλευτικές εκλογές του Μαΐου και του Ιουνίου 2023 εξελέγη στη Λακωνία με το ΠΑΣΟΚ - Κίνημα Αλλαγής, ενώ είναι μέλος της Κεντρικής Πολιτικής Επιτροπής του κόμματος.
## Παραπομπές


Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες δικηγόροι του 21ου αιώνα
Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής
Κατηγορία:Βουλευτές Λακωνίας
Αμπντ Σαμς ιμπν Αμπντ Μανάφ

Ο **Αμπντ Σαμς ιμπν Αμπντ Μανάφ** () ήταν ένας εξέχων μέλος της φυλής των Κουραΐσιτών της Μέκκας, στη σύγχρονη Σ. Αραβία. Tο γένος banu Aμπντ Σαμς της φυλής των Κουραϊσιτών και οι απόγονοί τους, πήραν το όνομά της από αυτόν.

## Βιογραφία
Ο Αμπντ Σαμς ήταν ο μεγαλύτερος γιος του Αμπντ Μανάφ ιμπν Κουσαΐ. Οι μικρότεροι αδελφοί του ήταν ο Μουταλίμπ, ο Ναβφάλ και ο Χασίμ, από τους οποίους το φυλή banu Χασίμ πήρε το όνομά της.

Το γένος banu Umayya πήρε το όνομά του από τον Ουμαγιά ιμπν Αμπντ Σαμς, βιολογικό (περισσότερο πιθανό) γιο του Αμπντ Σαμς ή υιοθετημένο γιο, σύμφωνα με κάποιες διαφορετικές εκδοχές. 

## Αναφορές

Κατηγορία:Κουραϊσίτες
Ουμαγιά ιμπν Αμπντ Σαμς

Ο **Ουμαγιά ιμπν Αμπντ Σαμς**  ()  είναι ο αρχηγέτης των Ομεϋαδών χαλιφών. Η αντι-Ομεϋαδική πολεμική λέει ότι το όνομα προέρχεται από το 'afa', ένα υποκοριστικό (μειωτικό) όνομα για τα κορίτσια σκλάβες, και αντί να είναι νόμιμος γιος του Aμπντ Σαμς, ο ιμπν αλ-Καλμπί ισχυρίζεται ότι ο Σαμς είχε υιοθετήσει τον Ουμαγιά. Όμως ο ιμπν αλ-Καλμπί αναγνωρίζεται ότι γράφει αναξιόπιστα.

Το γένος banu Oυμαγιά (Ομεϋάδες), καθώς και η δυναστεία που κυβέρνησε το Χαλιφάτο της Δαμασκού, ονομάστηκαν Ομεϋάδες από τον Ουμαγιά.ιμπν Αμπντ Σαμς.

Ο Ουμαγιά διαδέχτηκε τον Αμπτ Σαμς ως πολεμικός διοικητής (qāʾid) των κατοίκων της Μέκκας. Αυτή η θέση ήταν πιθανότατα μια περιστασιακή πολιτική θέση, ο κάτοχος της οποίας είχε τη μέριμνα των στρατιωτικών υποθέσεων της Μέκκας σε περιόδους πολέμου, αντί για μια πραγματική διοίκηση πεδίου μάχης. Αυτό αποδείχθηκε διδακτικό, καθώς οι μεταγενέστεροι Ομεϋάδες ήταν γνωστοί για την κατοχή σημαντικών πολιτικών και στρατιωτικών οργανωτικών δεξιοτήτων.

Τα παιδιά του ήταν:
* Αμπού αλ-Ας
* Χαρμπ
* αλ-Ας
* Αμπού Αμρ
* Αμπού αλ-Ις
* Σαφιγιά

## Αναφορές

Κατηγορία:Άραβες Μουσουλμάνοι
Ιερά Μονή Προφήτη Ηλία Ερυθρών

Η **Ιερά Μονή Προφήτη Ηλία Ερυθρών Αττικής** είναι κτίσμα του Οσίου Μελετίου ο οποίος ήταν και ο πρώτος οικιστής της Ανδρώας Μονής και χρονολογείται το έτος 1090.  Σε περιβάλλον κατάφυτο, τραχύ και άνυδρο, με μια μοναδική πηγή πόσιμου νερού, που παραμένει ως σήμερα. Η Ιερά Μονή μετά τη διάλυσή της από τον Όθωνα ερημώθηκε και εγκαταλείφθηκε από τους Πατέρες. Σύμφωνα με τον βιογράφο Θεόδωρο Πρόδρομο του Οσίου Μελετίου, σημειώνει την εγκατάσταση και αναχώρηση του Οσίου από το Φιλάγριον όρος (με σημερινή ονομασία Ερυθρές), μετά την επιστροφή του από την Γαλικία της Ισπανίας. Από το 2006 ως σήμερα η Ιερά Μονή είναι ανδρική, με ηγούμενο τον Ιερομόναχο Δωρόθεο και τη μικρή συνοδεία του. Στην Ιερά Μονή συναντούμε την εικόνα της Παναγίας της Παραμυθίας. Η Ιερά Μονή εορτάζει 20 Ιουλίου, μνήμη του Προφήτη Ηλία. 

## Βιβλιογραφία
* Χαρκιολάκης, Νικόλαος. "Απόσπασμα από την Αρχιτεκτονική Μελέτη Στερέωσης και Αποκατάστασης Καθολικού της Ιεράς Μονής Προφήτη Ηλία Ερυθρών". 
* https://profitisiliaserythron.blogspot.com/search/label/%CE%99%CE%A3%CE%A4%CE%9F%CE%A1%CE%99%CE%9A%CE%9F%20%CE%99%CE%95%CE%A1%CE%91%CE%A3%20%CE%9C%CE%9F%CE%9D%CE%97%CE%A3%20%CE%A0%CE%A1%CE%9F%CE%A6%CE%97%CE%A4%CE%97%20%CE%97%CE%9B%CE%99%CE%91%20%CE%95%CE%A1%CE%A5%CE%98%CE%A1%CE%A9%CE%9D
* Ιερός Ναός Αγίου Νικολάου του Νέου Θηβών. https://www.inagiounikolaoutouneou.gr/apps/gr/spag/3_1315853194.html
* Εκκλησία online. https://www.ekklisiaonline.gr/omogeneia/profitis-ilias-giortazi-i-i-moni-sto-kriekouki-ypodochi-lipsanon-agion-rafail-nikolaou-irinis/

## Παραπομπές


Κατηγορία:Μοναστήρια στην Αττική
Κατηγορία:Δήμος Μάνδρας - Ειδυλλίας
Προφητη Ηλια
Αφφάν ιμπν Αμπί αλ-Ας

Ο **Αφφάν ιμπν Αμπί αλ-Ας** ( بن أبي العاص) ήταν ένας διάσημος Άραβας έμπορος του 6ου αι., σύγχρονος του νεαρού Μωάμεθ (π. 570 - 632) και πατέρας του Οθμάν μιπν Αφφάν, του 3ου χαλίφη Ρασιντούν (βασ. 644-656).

Ο πατέρας του ήταν ο Αμπού αλ-Ας ιμπν Ουμαγιά. Ο ανιψιός του ήταν ο Μαρβάν ιμπν αλ-Χακάμ. Η αδελφή του ήταν η Σαφιγιά μπιντ μοβί αλ-Ας, η οποία ήταν μητέρα της Ραμλά μπιντ Αμπί Σουφγιάν, σύζυγος του Μωάμεθ.

Ο Αφφάν νυμφεύτηκε την Αρβά μπιντ Κουραγίζ, η οποία ήταν κόρη του Κουραγίζ ιμπν Ραμπιά και της Ουμ Χακίμ μπιντ Αμπντ αλ-Μουταλίμπ ιμπν Χασίμ. Ήταν επίσης εξαδέλφη τού Μωάμεθ.

Ο γιος του, Οθμάν γεννήθηκε στο Ταΐφ. Η ακριβής ημερομηνία αμφισβητείται: αναφέρονται τόσο το 576 όσο και το 583.Είναι ένας από τους 22 κατοίκους της Μέκκας "στην αυγή του Ισλάμ", που ήξεραν να γράφουν.

Ο Αφφάν απεβίωσε σε νεαρή ηλικία κατά τη διάρκεια ταξιδιού στο εξωτερικό, αφήνοντας στον Οθμάν μια μεγάλη κληρονομιά. Αυτός έγινε έμπορος όπως ο πατέρας του, και η επιχείρησή του αάνθισε, καθιστώντας τον έναν από τους πλουσιότερους άνδρες μεταξύ των Κουραϋσιτών.

## Βλέπε επίσης
* Σαχαμπά

## Πηγές

## Εξωτερικές συνδέσεις
* http://www.witness-pioneer.org/vil/articles/companion/01_uthman_bin_ghani.htm

Κατηγορία:Άραβες Μουσουλμάνοι
Ανθρώπινο δυναμικό

**Ανθρώπινο δυναμικό** είναι το σύνολο των ανθρώπων που αποτελούν το εργατικό δυναμικό ενός οργανισμού, επιχειρηματικού τομέα, βιομηχανίας, οποιουδήποτε τομέως της οικονομίας. Μια πιο στενή έννοια είναι το ανθρώπινο κεφάλαιο, οι γνώσεις και οι δεξιότητες που κατέχουν τα άτομα.  

Το τμήμα ανθρωπίνου δυναμικού ενός οργανισμού εκτελεί τη διαχείριση του δυναμικού της, επιβλέποντας διάφορες πτυχές της απασχόλησης, όπως η συμμόρφωση με την εργατική νομοθεσία και τα πρότυπα απασχόλησης, συνεντεύξεις και επιλογή, διαχείριση απόδοσης, διαχείριση παροχών εργαζομένων, οργάνωση φακέλων εργαζομένων με τα απαιτούμενα έγγραφα για μελλοντική αναφορά και ορισμένες πτυχές πρόσληψης (γνωστές και ως απόκτηση δεξιοτήτων), διαχείριση δεξιοτήτων, ευημερία του προσωπικού. Λειτουργεί ως συνδετικός κρίκος μεταξύ της διοίκησης ενός οργανισμού και των εργαζομένων του.

Τα καθήκοντα περιλαμβάνουν σχεδιασμό, διαδικασία πρόσληψης και επιλογής, δημοσίευση αγγελιών εργασίας, αξιολόγηση της απόδοσης των εργαζομένων, οργάνωση βιογραφικών και αιτήσεων εργασίας, προγραμματισμό συνεντεύξεων και βοήθεια στη διαδικασία και εξασφάλιση ελέγχων ιστορικού. Περιλαμβάνεται επίσης η διαχείριση μισθοδοσίας και παροχών, η οποία ασχολείται με τη διασφάλιση της καταμέτρησης των αδειών και του χρόνου ασθενείας, την αναθεώρηση της μισθοδοσίας και τη συμμετοχή σε εργασίες παροχών, όπως η επίλυση αξιώσεων, η συμφωνία καταστάσεων παροχών και η έγκριση τιμολογίων για πληρωμή. 

## Παραπομπές


Κατηγορία:Διοίκηση ανθρωπίνων πόρων
Χαρμπ ιμπν Ουμαγιά

Ο **Χαρμπ ιμπν Ουμαγιά** *ιμπν Αμπντ Σαμς* () ήταν πατέρας του Αμπού Σουφγιάν (γενάρχη των Σουφγιανιδών) και της Αρβά, και γιος τού Ουμαγιά  ιμπν Αμπντ Σαμς, έτσι ανήκε στους απογόνους τού Ουμαγιά (Ομεϋάδες). Ο Χαρμπ πιστώνεται στην ισλαμική παράδοση ως ο πρώτος μεταξύ των Κουραϋσιτών, που έγραψε στα Αραβικά, και ο πρώτος που σταμάτησε να καταναλώνει κρασί.  .

## Πολεμικός ηγέτης
Ο Χαρμπ ήταν ένας από τους κορυφαίους ηγέτες των Κουραϋσιτών της Μέκκας, που ανήκε σε ένα από τα γένη τους, το γένος (banu) Aμπντ Σαμς. Η ισλαμική παράδοση τον παρουσιάζει ως διάδοχο τού συντρόφου του, Aμπντ αλ-Μουταλίμπ του γένους (banu) Xασίμ, ως ο πολεμικός ηγέτης των Κουραϋσιτών. Οδήγησε τους Αμπτ Σαμς ή τους Κουραϋσίτες γενικά κατά τη διάρκεια του πολέμου τού Φιτζάρ ενάντια στις νομαδικές φυλές των Χαβαζίν. Μετά το τέλος του, η ηγεσία τού πολέμου επέστρεψε στο γένος Χασίμ. 

Σύμφωνα με τους συντάκτες της Εγκυκλοπαίδειας του Ισλάμ, οι ιστορίες της ανταγωνιστικότητας του Χαρμπ και του διαγωνισμού των αξιών με τον Αμπντ αλ Μουταλίμπ είναι "χωρίς αμφιβολία μια πιο πίσω προβολή της μεταγενέστερης σύγκρουσης μεταξύ των γένους των Ομεϋαδών (του Αμπντ Σαμς) και των Χασεμιτών (του Χασίμ)" κατά τον 7ο-8ο αι.  Σύμφωνα με τον ιστορικό Μαχμούτ Ιμπραχίμ, η ανταγωνιστικότητα μεταξύ Χαρμπ και Αμπντ αλ Μουταλίμπ προήλθε από την αυξανόμενη εμπορική δύναμη τού γένους Ομεϋαδών σε βάρος άλλων γενών των Κουραϋσιτών, συμπεριλαμβανομένου τού γένους Χασίμ.  

## Οικογένεια
Γιος του ήταν ο:
* Αμπού Σουφγιάν ιμπν Χαρμπ
** Μωαβίας Α΄ 1ος χαλίφης των Ομεϋαδών.
*** Γιαζίντ Α΄ 2ος χαλίφης των Ομεϋαδών.
**** Μωαβίας Β΄ 3ος χαλίφης των Ομεϋαδών.
Όλοι ήταν στη Δαμασκό και ανήκαν στον κλάδο των Ομεϋαδών-Σουφγιανιδών.

## Αναφορές

## Βιβλιογραφία
* 
* 
* 

Κατηγορία:Άραβες Μουσουλμάνοι
Λευτέρης Νικολάου – Αλαβάνος

Ο **Λευτέρης Νικολάου – Αλαβάνος** (Αθήνα, 7 Φεβρουαρίου 1985) είναι Έλληνας πολιτικός, χημικός στο επάγγελμα. Είναι εκλεγμένος ευρωβουλευτής με το Κομμουνιστικό Κόμμα (ΜΕ), για την περίοδο 2024-2029, και στο παρελθόν και την περίοδο 2019-24 με το ίδιο κόμμα. 

Στις ευρωεκλογές του 2019 συγκέντρωσε 34.457 σταυρούς, με αποτέλεσμα να εκλεχθεί ως πρώτος επιλαχών λίγες μέρες αργότερα μετά την παραίτηση της Σεμίνας Διγενή. Στις ευρωεκλογές του 2024 συγκέντρωσε 108.604 σταυρούς.

## Παραπομπές


Κατηγορία:Ευρωβουλευτές εκλεγμένοι με το Κομμουνιστικό Κόμμα Ελλάδας
Κατηγορία:Ευρωβουλευτές της Ελλάδας εκλεγμένοι την περίοδο 2019-2024
Κατηγορία:Ευρωβουλευτές της Ελλάδας εκλεγμένοι την περίοδο 2024-2029
Υποψηφιότητες για τους Θερινούς Ολυμπιακούς Αγώνες 2036

Οι **[[Θερινοί Ολυμπιακοί Αγώνες 2036]],** επίσημα γνωστοί ως οι **Αγώνες της 36ης Ολυμπιάδας**, είναι μια επερχόμενη διεθνής πολυ-αθλητική διοργάνωση για το 2036.

Η Πόλη φιλοξενίας των Αγώνων, δεν θα ανακοινωθεί μέχρι το 2026, σε σχετική συνεδρίαση της ΔΟΕ στο Μιλάνο, ενόψει των Χειμερινών Αγώνων του 2026, που θα γίνουν εκεί τον Φεβρουάριο του 2026.

## Σε ισχύ

Οι καταθέσεις των υποψηφιοτήτων για το 2036 έκλεισαν τον Ιούλιο του 2025. Οι παρακάτω πόλεις έχουν καταθέσει επίσημη υποψηφιότητα:

## Πιθανές Υποψηφιότητες
### Αφρική

### Ασία

### Ευρώπη

### Βόρεια Αμερική

## Ακυρωμένες ή αποσυρμένες υποψηφιότητες

### Ασία
{| class="wikitable plainrowheaders"
|-
! style="background-color: #BFD7FF" width="20%" | Πόλη
! style="background-color: #BFD7FF" width="20%" | Χώρα
! style="background-color: #BFD7FF" width="25%" | ΕΟΕ
|-
! style="text-align:center" scope="row" | **[[Τσενγκντού]]-[[Τσονγκίνγκ]]**
! scope="row" | 
! style="text-align:center" scope="row" | Κινέζικη Ολυμπιακή Επιτροπή (CHNOC)
|-
| colspan="3" |
Η Κίνα είχε δείξει ενδιαφέρον φιλοξενίας των Αγώνων, είτε το 2032, είτε το 2036, ωστόσο ο Κινέζος Πρόεδρος της Τσενγκντού, ανακοίνωσε πως τελικά δεν πρόκειται να καταθέσουν υποψηφιότητα.  . 
|-
! style="text-align:center" scope="row" | **[[Νουσαντάρα (πόλη)|Νουσαντάρα]]**
! scope="row" | 
! style="text-align:center" scope="row" | Ινδονησιακή Ολυμπιακή Επιτροπή (KOI)
|-
| colspan="4" |
Στις 1 Ιουλίου 2021, η Ινδονησιακή Ολυμπιακή Επιτροπή, ανακοίνωσε πως θα καταθέσει υποψηφιότητα για το 2036, μετά από αποτυχία διατήρησης της υποψηφιότητας για τους Θερινούς Ολυμπιακούς Αγώνες 2032, με νικητή που ανέλαβε τη διοργάνωση το Μπρίσμπεϊν. Η Ινδονησία έχει φιλοξενήσει παλαιότερα τους Ασιατικούς Αγώνες το 2018 στην Τζακάρτα και στην Παλέμαγκ. Στις 3 Αυγούστου του 2022, κατατέθηκε η υποψηφιότητα.. 

Στις 22 Οκτωβρίου 2025, η ΔΟΕ ανακοίνωσε ότι θα τερματίσει τον διάλογο με την Ινδονησιακή Ολυμπιακή Επιτροπή σχετικά με την υποψηφιότητα για τους Θερινούς Ολυμπιακούς Αγώνες Νέων του 2030, τους Θερινούς Ολυμπιακούς Αγώνες του 2036 ή οποιουσδήποτε μελλοντικούς Αγώνες, αφού η Ινδονησία αρνήθηκε τις βίζες σε Ισραηλινούς αθλητές που αγωνίστηκαν στο Παγκόσμιο Πρωτάθλημα Καλλιτεχνικής Γυμναστικής του 2025 στην Τζακάρτα. Η ΔΟΕ δήλωσε επίσης ότι αυτό θα συνεχιστεί έως ότου η ινδονησιακή κυβέρνηση τους παράσχει «επαρκείς εγγυήσεις ότι θα επιτρέψει την πρόσβαση στη χώρα σε όλους τους συμμετέχοντες, ανεξαρτήτως εθνικότητας, για να παρακολουθήσουν». Ως εκ τούτου, η υποψηφιότητα της Νουσαντάρα έχει ουσιαστικά ανασταλεί προς το παρόν. 
|-

### Ευρώπη

### Βόρεια Αμερική

## Λεπτομέρειες

## Παραπομπές


2036
Αλ-Μουντίρ της Κόρδοβας

Ο **Αλ-Μουντίρ**  (π. 842 - 888) ήταν εμίρης της Κόρδοβας από το 886 έως το 888. Ήταν μέλος της δυναστείας των Ομεϋαδών του Αλ-Ανταλούς (Μαυριτανικής Ιβηρικής), γιος του εμίρη Μουχαμάντ Α΄ μπιν Αμπντ αλ-Ραχμάν της Κόρδοβας.

## Βιογραφία
[μικρογραφία|Ντιρχάμ τού πατέρα του [Μουχάμαντ Α΄ της Κόρδοβας|Μουχάμαντ Α΄ (βασ. 852-886).]]
Γεννήθηκε στην Κόρδοβα, κατά τη διάρκεια της βασιλείας τού πατέρα του, και διοίκησε τις στρατιωτικές επιχειρήσεις κατά των γειτονικών χριστιανικών βασιλείων και των εξεγέρσεων των Μουβαλάντ.

Το 865 ηγήθηκε της μερικώς αποτυχημένης εκστρατείας κατά του βασιλιά Ορδόνιο Α΄ των Αστουριών, στην κοιλάδα του Ντουέρο. Στο δρόμο του για την Κόρδοβα, νίκησε τον Ροδρίγο, κόμης της Καστίλης, στο Μπούργος, ωθώντας το σύνορο της Κόρδοβας προς τα βόρεια. Προσπάθησε επίσης να κατακτήσει το Λεόν, αλλά ηττήθηκε το 878 στη Βαλδεμόρα, από τον βασιλιά Αλφόνσο Γ΄ των Αστουριών.

Ο αλ-Μουντίρ ξεκίνησε μια αποστολή εναντίον της οικογένειας μπανού Κασί Μουβαλάντ, η οποία είχε συμμαχήσει με τον Αλφόνσο Γ΄, αλλά ηττήθηκε ξανά το 883. Το επόμενο έτος, όμως, κατάφερε να εκδιώξει τον επαναστάτη εμίρη ιμπν Μαρβάν από το Μπαδαγόθ.

Το 886, μετά το τέλος τού πατέρα του, κληρονόμησε τον θρόνο της Κόρδοβας. Κατά τη διάρκεια των δύο ετών της βασιλείας του, ο αλ-Μουντίρ συνέχισε τη μάχη κατά του επαναστάτη Ουμάρ ιμπν Χαφσούν. Απεβίωσε το 888 στο Μποβάστρο, πιθανότατα δολοφονήθηκε από τον αδελφό του Αμπντουλάχ ιμπν Μουχαμάντ αλ-Ουμαβί, ο οποίος τον διαδέχτηκε.

## Παραπομπές


## Πηγές
* 

Κατηγορία:Εμίρηδες της Κόρδοβας
Αμπού Σουφγιάν ιμπν Χαρμπ

Ο *Σαχρ ιμπν Χαρμπ ιμπν Ουμαγιά* ( (π. 560 - 653), γνωστός συνήθως με το βασιλικό όνομα (**') **Αμπού Σουφυάν''' (αραβικά: أَبُو سُفْيَانُ), ήταν ένας εξέχων αντίπαλος, που έγινε σύντροφος και πεθερός τού Μωάμεθπροφήτη του Ισλάμ. Ήταν ο πατέρας του πρώτου χαλίφη των Ομεϋαδών, Μωαβία Α΄ (βασ. 661-680). Από αυτόν ονομάστηκε ο πλάγιος κλάδος των Ομεϋαδών: οι Σουφυανίδες χαλίφες ήταν οι τρεις πρώτοι των ΟμμεΫαδών, και κυβέρνησαν από το 661 έως το 684.

Ο Αμπού Σουφυάν ήταν ηγέτης και έμπορος από την φυλή των Κορεϋσιτών της Μέκκας. Κατά την πρώιμη σταδιοδρομία του, συχνά οδήγησε εμπορικά καραβάνια στη Συρία. Ήταν ένας από τους κύριους ηγέτες της αντιπολίτευσης της Μέκκας στον Μωάμεθ προφήτη του Ισλάμ και μέλος των Κορεϋσιτών, ο οποίος διοίκησε τους κατοίκους της Μέκκας στις μάχες του Ουχούντ και του Τρεντς το 625 και το 627. Ωστόσο, όταν ο Μωάμεθ εισήλθε στη Μέκκα το 630, ήταν από τους πρώτους που υποτάχθηκε, και τού δόθηκε ένα μερίδιο στο νεοϊδρυθέν μουσουλμανικό κράτος, παίζοντας ρόλο στη μάχη του Χουναΰν και την επακόλουθη καταστροφή του πολυθεϊστικού ιερού του αλ-Λατ στο Ταΐφ. Μετά το τέλος τού Μωάμεθ, μπορεί να διορίστηκε κυβερνήτης του Νεζράν από τον χαλίφη Αμπού Μπακρ (βασ. 632-634) για μια μη καθορισμένη περίοδο. Ο Αμπού Σουφυάν αργότερα έπαιξε υποστηρικτικό ρόλο στον μουσουλμανικό στρατό στη μάχη του Γιαρμούκ εναντίον των Βυζαντινών στη Συρία. Οι γιοι του, ο Γιαζίντ και αργότερα η Μωαβίας, έλαβαν διοικητικούς ρόλους σε αυτή την επαρχία, και αυτοί οι τελευταίοι συνέχισαν να παγιώνουν το Χαλιφάτο των Ομεϋαδών το 661.

## Οικογένεια
Γιος του ήταν ο:
* Μωαβίας Α΄ 1ος χαλίφης των Ομεϋαδών.
** Γιαζίντ Α΄ 2ος χαλίφης των Ομεϋαδών.
*** Μωαβίας Β΄ 3ος χαλίφης των ΟμεΫαδών.

## Παραπομπές


## Βιβλιογραφία
*
*
*
*
*

## Εξωτερικοί σύνδεσμοι
* 

Κατηγορία:Άραβες Μουσουλμάνοι
Αμπντουλάχ της Κόρδοβας

Ο **Αμπντ Αλάχ** *ιμπν Μουχαμάντ ιμπν Αμπντ αλ-Ραχμάν* (: عبد الله بن محمد بن عبد الرحمن; 11 Ιανουαρίου 844 - 15 Οκτωβρίου 912)  ήταν ο 7ος εμιρός της Κορδόβας, που βασιζόταν από το 888 έως το 912 στην Αλ-Ανδαλούς (Ισλαμική Ιβηρική).

## Βιογραφία
Οι σύγχρονοι ιστορικοί κατηγόρησαν τον Αμπντουλάχ ότι οργάνωσε τον θάνατο του ετεροθαλούς αδελφού του, αλ Μουντίρ της Κόρδοβας, με τον οποίο ανέβηκε στην εξουσία.  Αυτό είναι απίθανο, καθώς ο ιμπν Μουχαμάντ έδειξε πολύ μικρό ενδιαφέρον για τη διακυβέρνηση, γενόμενος ένας νευρωτικός απομονωμένος, που ενδιαφερόταν μόνο για το κυνήγι και την πίστη του.

Η πιο τρομερή απειλή για τον εμιράτο ήταν ο Ουμάρ ιμπν Χαφσούν, ο οποίος είχε κατακτήσει τις επαρχίες Ρέγιo (περιλάμβανε το Μποβάστρo), Eλβίρα (περιλάμβανε τη Γρανάδα) και Χαέν, και είχε συμμαχήσει με τους πληθυσμούς της Aρτσιδόνα, Μπαέθα, Ούβεδα και Πριέγo. Το 891 ο ιμπν Χαφσούν νικήθηκε κοντά στο κάστρο του Πολέι και έχασε αρκετές πόλεις. Ωστόσο, το επόμενο έτος ο ιμπν Χαφσούν είχε ήδη αναρρώσει, και ξανακέρδισε όλα τα χαμένα εδάφη.

Το 911 ο εμίρης υπέγραψε μια ειρηνευτική συμφωνία με τον ιμπν Χαφσούν. Ωστόσο, ο πόλεμος ξέσπασε ξανά το επόμενο έτος, μόνο για να σταματήσει με το τέλος τού Αμπντουλάχ στην Κόρδοβα, ο οποίος βελτίωσε τις θέσεις του. Τον διαδέχτηκε ο εγγονός του, Αμπντ αλ-Ραχμάν Γ΄.

## Οικογένεια
Ο Αμπντουλάχ ήταν γιος του Μουχαμάντ Α΄ της Κόρδοβας και ο μικρότερος αδελφός του αλ-Μουντίρ.

Περί το 863, ο Αμπντουλάχ νυμφεύτηκε την Ονέκα Φορτούνεθ, κόρη του Φορτούν Γκαρθές, βασιλιά της Παμπλόνας και της συζύγου του Αουρίας (Ορέας). Αυτή αναγκάστηκε κάποια στιγμή πριν το 880 και επέστρεψε στο βασίλειο της Παμπλώνας, πιθανότατα με τον πατέρα της που επέστρεψε εκείνο το έτος, και πήρε τον εξάδελφό της Αθνάρ Σάντσεθ του Λαράουν ως δεύτερο σύζυγό της, με τον οποίο είχε τουλάχιστον τρία παιδιά, συμπεριλαμβανομένης της βασίλισσας Τοδας της Παμπλόνας που ήταν, επομένως, η θεία τού Αμπντ αλ-Ραχμάν Γ΄.

Ο Αμπντουλάχ είχε πολλά παιδιά:

* Μουχάμεντ ιμπν Αμπντ Αλάχ (864 - 28 Ιανουαρίου 891). Καταγράφεται ότι είναι γιος της Ονέκα. Σκοτώθηκε από τον αδελφό του, τον αλ-Μουταρίφ (με την έγκριση τού πατέρα τους).  Νυμφεύτηκε μία Bάσκα ή Φράγκα γυναίκα, που ονομάζεται Mούθνα. Ήταν οι γονείς του Aμπντ αλ-Ραχμάν, ο οποίος γεννήθηκε τρεις εβδομάδες μετά το τέλος τού πατέρα του.
* αλ-Μουταρίφ, δολοφονήθηκε το 895 μετά την κατηγορία του για συνωμοσία. 
* Αμπάν.
* αλ-Ασί, εκτελέστηκε το 921 με την κατηγορία της συνωμοσίας.

## Αναφορές

## Πηγές
* 
* 
* 
* 
* 

Κατηγορία:Εμίρηδες της Κόρδοβας
Ανζερβίλ-Μπαγιέλ

Το **Ανζερβίλ-Μπαγιέλ** () είναι γαλλική κοινότητα στο νομό της Σεν-Μαριτίμ, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Σεν-Μαριτίμ
Μουχαμάντ Β΄ της Κόρδοβας

Ο **Μουχαμάντ Β΄ αλ-Μαχντί** (: محمد المهدي بالله, Μουχαμάντ αλ-Μαχντί μι-λάχ) ήταν ο τ4ος χαλίφης της Κόρδοβας της δυναστείας των Ομεϋαδών στην Αλ-Ανταλούς (Μαυριτανική Ιβηρία). Αφού διαλύθηκε ο στρατός του των 7.000 στρατιωτών, έγινε πηγή αντιπαράθεσης σε πολλούς από τους υποτελείς του. Ο αλ-Μαχτί προσπάθησε να υπερασπιστεί τον τίτλο τού χαλίφη μετά την άνοδο του (2ου εξαδέλφου του) Σουλαϋμάν Β ́ ως πολιτικού αντιπάλου. Μετά από μια ταραχώδη κυβέρνηση, στην οποία πολλές πολεμικές φατρίες ανέβηκαν στην εξουσία σε μια προσπάθεια να αντικαταστήσουν τον αλ-Μαχντί, τελικά απομακρύνθηκε. Μετά το τέλος του, πολλοί μουσουλμάνοι ιστορικοί τον κατηγόρησαν ότι κατέστρεψε την ιερότητα του Αμιριδικού χαρεμιού.

## Πηγές


Κατηγορία:Εμίρηδες της Κόρδοβας
Σουλαϋμάν ιμπν αλ-Χακάμ

Ο **Σουλαϋμάν ιμπν αλ-Χακάμ** ή *Σουλαϋμάν αλ Μουσταΐν μπι-λάχ* (: سلیمان المستعین باللہ; απεβ. το 1016) ήταν ο πέμπτος Χαλίφος της Κορδόβας, που κυβερνούσε από το 1009 έως το 1010, και από το 1013 έως το 1016 στην Αλ-Ανδαλία.

Το 1009, όταν ο Μουχαμάντ Β΄ ιμπν Χισάμ είχε οδηγήσει μια εξέγερση εναντίον του χαλίφη Χισάμ Β΄ αλ-Χακάμ και τον φυλάκισε, εκμεταλλευόμενος το γεγονός ότι ο ισχυρός άνδρας τού βασιλείου, ο Αμπντ αλ-Ραχμάν Σαντσουέλο, πολεμούσε στο Λεόν ενάντια στον χριστιανικό βασιλιά Αλφόνσο Ε΄, ο Σουλαϋμάν ανέλαβε τη διοίκηση ενός στρατού Βερβέρων, που είχαν εγκαταλείψει τον Μουχαμάντ Β΄. Με συμμαχία με τον Σάντσο Γκαρσία κόμη της Καστίλης, κατάφερε να νικήσει τον Μουχαμάντ Β΄ την 1η Νοεμβρίου 1009, στη μάχη της Αλκολέα. Ενώ ο Μουχαμάντ Β΄ κατέφυγε στο Τολέδο, ο Σουλαϋμάν εισήλθε στην Κόρδοβα, την οποία επέτρεψε να λεηλατηθεί από τους Βερβέρους και τους Καστιλιανούς. Ελευθέρωσε και αναγνώρισε τον χαλίφη Χισάμ Β ́, μόνο για να τον ανατρέψει μετά από λίγες ημέρες. Έτσι εκλέχθηκε χαλίφης από τα στρατεύματά του, αναλαμβάνοντας το βασιλικό όνομα (laqab) αλ-ΜουσταWiν μπι-λάχ ("aυτός που ζητά τη βοήθεια το;y Θεού").

Ο Σουλαϋμαν όμως δεν κατάφερε να κατακτήσει το Τολέδο. Τον Μάιο του 1010 ο Μουχαμάντ Β΄, ο οποίος είχε αναδιοργανώσει τα στρατεύματά του από "δούλους" μισθοφόρους από όλη την Ευρώπη και είχε συμμαχήσει με τον Ραμόν Μπόρελ κόμη της Βαρκελώνης, νίκησε τον Σουλαϋμάν και κατέκτησε την Κόρδοβα, η οποία λεηλατήθηκε από τους Ισπανούς. Ο Μουχαμάντ Β΄ έγινε και πάλι χαλίφης, αλλά οι μισθοφόροι του τον δολοφόνησαν τον Ιούλιο και αποκατέστησαν τον Χισάμ Β΄.

Αφού αποσύρθηκε στο Αλγερίκας, ο Σουλαϋμάν κατάφερε να ανακτήσει την Κόρδοβα το 1013 με τη βοήθεια των Βερβέρων και να ανατρέψει τον Χισάμ Β΄. Η πολιτική του παραχωρήσεων στους Βερβέρους, στους Άραβες και στους "δούλους" στρατιώτες και ηγέτες, μείωσε αποτελεσματικά την εξουσία τού χαλιφάτου μόνο στην Κόρδοβα. Εν τω μεταξύ οι Ζιρίδες της Γρανάδας σχημάτισαν μια ανεξάρτητη δυναστεία. Το 1016 η Κόρδοβα δέχθηκε επίθεση από έναν μεγάλο Βερβερικό στρατό υπό τον Χαμμουδίδη κυβερνήτη της Θέουτα, τον Αλί ιμπν Χαμούντ αλ-Νασίρ, ο οποίος την κατέκτησε την 1η Ιουλίου 1016. Ο Σουλαϋμάν φυλακίστηκε και, λίγο μετά, αποκεφαλίστηκε.

## Παραπομπές


## Πηγές
* 

Κατηγορία:Εμίρηδες της Κόρδοβας
Μουχαμάντ Γ΄ της Κόρδοβας

Ο *Μουχαμάντ Γ΄ μπιν Αμπντ αρ-Ραχμάν μπιν Ομπαγίντ Αλάχ* (محمد الثالث), γνωστός ως **Μουχαμάντ Γ΄,** ήταν ένας χαλίφης των Ομεϋαδών της Κόρδοβας στην Αλ-Ανταλούς (Μαυριτανική Ιβηρική). 

## Βιογραφία
Ο Μωάμεθ Γ΄  κυβέρνησε μετά το τέλος τού Αμπντ αλ-Ραχμάν Ε΄ από το 1024 έως το 1025, αλλά οι άνθρωποι της Κόρδοβας εξεγέρθηκαν εναντίον του, και φοβούμενος την πορεία του Γιαχγιά ιμπν Αλί ιμπν Χαμούντ αλ-Μουταλί, αναγκάστηκε να εγκαταλείψει την πόλη. Πιστεύεται ότι απεβίωσε από δηλητηρίαση, όταν ήταν 50 ετών. Ήταν επίσης πατέρας τού διάσημου ποιητή Βαλαντά μπιντ αλ-Μουστακφί, τον οποίο απέκτησε με μία Ιβηρή Χριστιανή σκλάβα.

## Αναφορές

Κατηγορία:Θάνατοι από δηλητηρίαση
Κατηγορία:Εμίρηδες της Κόρδοβας
Αμπντ αλ-Ραχμάν Δ΄

Ο *Αμπντ αλ-Ραχμάν ιμπν Μουχαμάντ ιμπν Αμπντ αλ-Μαλίκ* (: عبد الرحمن بن محمد بن عبد الملك,ʿAbd al-Raḥmān ibn Muḥammad ibn ʿAbdu'l-Malik), κοινώς γνωστός ως **Αμπντ αλ-Ραχμάν Δ΄**, ήταν χαλίφης της Κόρδοβας από τη δυναστεία των Ομεϋαδών στην Αλ-Ανταλούς.

## Βιογραφία
Ήταν γιος τού Μουχαμάντ (εξαδέλφου τού Χισάμ Β΄ της Κόρδοβας), γιου του Αμπντ αλ-Μαλίκ (αδελφού του Αλ-Χακάμ Β΄ της Κόρδοβας). 

Έγινε διάδοχος τού 2ου εξαδέλφου του Σουλαϋμάν ιμπν αλ-Χακάμ, το 1018. Την ίδια χρονιά δολοφονήθηκε στο Κάδιθ, ενώ διέφευγε από μια μάχη, στην οποία εγκαταλήφθηκε από τους ίδιους υποστηρικτές, που τον είχαν φέρει στην εξουσία. Η σύντομη βασιλεία του ήταν παρόμοια με εκείνη του 2ου εξαδέλφου του Αμπντ αλ-Ραχμάν Ε΄.

## Παραπομπές


Κατηγορία:Εμίρηδες της Κόρδοβας
Αμπντ αλ-Ραχμάν Ε΄

Ο **Aμπντ αλ-Ραχμάν Ε΄** (ʿAbd ar-Raḥmān ibn Hishām al-Mustaẓhir bi-llāh) ήταν ο 9ος χαλίφης της Κόρδοβας από τη δυναστεία των Ομεϋαδών.

## Βιογραφία
Ήταν γιος τού Χισάμ (εξαδέλφου τού Χισάμ Β΄ της Κόρδοβας), γιου τού Αμπντ αλ-Τζαφάρ (αδελφού τού Αλ-Χακάμ Β΄ της Κόρδοβας). Αδελφός του ήταν ο Μουχαμάντ Β΄ της Κόρδοβας.

Στην αγωνία της δυναστείας των Ομεϋαδών στην Αλ-Ανταλούς (Μαυριτανική Ιβηρική), δύο πρίγκιπες τού Οίκου κήρυξαν χαλίφη της Κόρδοβας για πολύ σύντομο χρονικό διάστημα, τον Aμπντ αλ-Ραχμάν Δ΄ Μορταντά (1017), και Aμπντ αλ-Ραχμάν Ε΄ Μοσταντίρ (1023-1024). Και οι δύο ήταν απλά ανδρίκελλα των φατριών, που τους εγκατέλειψαν αμέσως. Ο Αμπντ αλ-Ραχμάν Δ΄ δολοφονήθηκε την ίδια χρονιά που ανακηρύχθηκε στο Κάδιθ, καθώς διέφευγε από μια μάχη, στην οποία είχε εγκαταλειφθεί από τους υποστηρικτές του. Ο Αμπντ αλ-Ραχμάν Ε΄ ανακηρύχθηκε χαλίφης τον Δεκέμβριο του 1023 στην Κόρδοβα, και δολοφονήθηκε τον Ιανουάριο του 1024 από ένα πλήθος ανέργων εργατών, με επικεφαλής έναν από τους εξαδέλφους του.

## Παραπομπές


Κατηγορία:Εμίρηδες της Κόρδοβας
Χισάμ Γ΄ της Κόρδοβας

Ο **Χισάμ Γ΄** (: هشام الثالث في المعتد بالله" هشام بن محمد) ήταν ο τελευταίος κυβερνήτης των Ομεϋαδών στην Αλ-Ανταλούς (Μαυριτανική Ιβηρική) (1026-1031), και ο 11ος χαλίφης της Κόρδοβας, ο τελευταίος άνδρας που έλαβε τον τίτλο αυτόν.

## Βιογραφία
Ο Χισάμ Γ΄, αδελφός του Αμπντ αλ-Ραχμάν Δ΄, επιλέχθηκε ως χαλίφης μετά από μακρές διαπραγματεύσεις μεταξύ των κυβερνήσεων των συνοριακών περιοχών και τού λαού της Κόρδοβας. Δεν μπόρεσε να εισέλθει στην Κόρδοβα μέχρι το 1029, καθώς η πόλη κατεχόταν από τους Βερβέρους στρατούς των Χαμμουδιδών.

Αν και προσπάθησε να εδραιώσει το Χαλιφάτο, η αύξηση των φόρων (για να πληρώσουν και τα τζαμιά μεταξύ άλλων) οδήγησε σε έντονη αντίθεση από τους Μουσουλμάνους κληρικούς. Μετά την δολοφονία του βεζίρη αλ-Χακάμ από μία συνωμοσία των πατρικίων της Κόρδοβας, ο Χισάμ Γ΄ φυλακίστηκε. Κατάφερε να δραπετεύσει, αλλά απεβίωσε στην εξορία το 1036 στο Μπαλαγουέρ.

Μετά την πτώση του Χαλιφάτου με την ανατροπή του Χισάμ Γ΄ το 1031, οι γαίες του Χαλιφάτου, ήδη πολύ μειωμένες από την ακμή της ισχύος του μόλις 100 χρόνια πριν, μετατράπηκαν σε μια σειρά από στρατιωτικά αδύναμες, αλλά πολιτισμικά προηγμένες αυτόνομες επαρχίες (ταϊφά).

Κατηγορία:Εμίρηδες της Κόρδοβας
Αγντάς

Το **Αγντάς** (αζερ. *Ağdaş*), παλαιότερα γνωστή ως **Αράς** (*Ərəş*), είναι πόλη και πρωτεύουσα της επαρχίας Αγντάς του Αζερμπαϊτζάν. Το Αγντάς υπέστη σημαντικές ζημιές κατά τη διάρκεια του σεισμού της 4ης Ιουνίου 1999, αλλά από τότε οι ζημιές στην πόλη επισκευάστηκαν.

## Παραπομπές


Κατηγορία:Κατοικημένες περιοχές στην Επαρχία Αγκντάς
Ματεβός Ισαακιάν

Ο **Ματεβός Ισαακιάν** (Μόσχα, 17 Απριλίου 1998) είναι Ρώσος οδηγός αγώνων αρμενικής καταγωγής. Αποτελεί μέρος του Προγράμματος Ανάπτυξης Νέων Οδηγών SMP Racing. Ο δίδυμος αδερφός του Νέρσες Ισαακιάν είναι επίσης οδηγός αγώνων.

## Καριέρα
Ο Ισαακιάν ξεκίνησε την καριέρα του στις κατηγορίες karting το 2010, τερματίζοντας πέμπτος στο ρωσικό πρωτάθλημα Super Mini. Το 2012 κατέλαβε την 5η θέση στη ρωσική κατηγορία KF3. Το 2013, ο Ισαακιάν ξεκίνησε την οδηγική του καριέρα στο Γαλλικό Πρωτάθλημα Φόρμουλα 4, κερδίζοντας πέντε βραβεία και τερματίζοντας πέμπτος στον τελικό. Το 2014, ο Isaakyan ανέβηκε στη Φόρμουλα Renault 2.0 Άλπεις, κερδίζοντας δύο νίκες, δύο pole positions και επτά θέσεις βραβείων, τερματίζοντας τρίτος στη σειρά. Την ίδια χρονιά, αγωνίστηκε στη Νέα Ζηλανδία για το Σειρά Αγώνων Toyota, τερματίζοντας ένατος στη σειρά. Το 2015, ο Isaakyan αγωνίστηκε στο Ευρωκαπ της Φόρμουλα Renault. Πέτυχε δύο τρίτες θέσεις και 87 βαθμούς, τερματίζοντας δέκατος στη σειρά. Την ίδια χρονιά, συνέχισε στις Άλπεις και κέρδισε το Πρωτάθλημα Εφήβων εκεί. Οδήγησε επίσης τέσσερις αγώνες στη GP3 Series, σημειώνοντας δύο βαθμούς. Το 2016, ο Isaakyan οδήγησε μια ολόκληρη σεζόν στη GP3 Series και έκανε το ντεμπούτο του στη Φόρμουλα V8 3.5.

Ο Isaakyan ήταν δεύτερος στη Φόρμουλα V8 3.5 το 2017, πίσω από τον Πιέτρο Φιτιπάλντι. Την ίδια χρονιά έκανε το ντεμπούτο του στους αγώνες αντοχής, αγωνιζόμενος στην σεζόν European Le Mans Series. Πέτυχε μια νίκη μαζί με τον Έγκορ Ορούτζεφ. Την επόμενη χρονιά αγωνίστηκε ξανά στο ELMS χωρίς όμως καλά αποτελέσματα, εκτός από τη συμμετοχή του για πρώτη φορά στο 24 Ώρες του Λε Μαν.

Το 2018-19 έκανε το άλμα με SMP στην κατηγορία LMP1 του Παγκόσμιου Πρωταθλήματος Αντοχής, συμμετέχοντας σε τέσσερις αγώνες αλλά εγκαταλείποντας όλους. Μοιράστηκε ένα όχημα με τον Ορούτζεφ και τον Στέφαν Σαράζιν, αλλά αντικαταστάθηκε πριν από το τέλος της σεζόν από τον Σεργκέι Σιρότκιν.

Στα τέλη του 2019, ο Ισαακιάν επέστρεψε στα μονοθέσια για να αγωνιστεί στους δύο τελευταίους γύρους του Πρωτάθλημα Φόρμουλα 2, αντικαθιστώντας τον Χουάν Μανουέλ Κορέα μετά το ατύχημα του στο Βέλγιο.

## Παραπομπές


## Εξωτερικούς συνδέσμους

* Matevos Isaakyan στη Driver Database

Κατηγορία:Ρώσοι οδηγοί μηχανοκίνητου αθλητισμού
UnionPay

Η **UnionPay**(κινεζικά: 银联; Πινγίν: Yínlián), επίσης γνωστή ως **China UnionPay** (Κινέζικα: 中国银联; pinyin: Zhōngguó Yínlián) ή με τη συντομογραφία της, CUP ή UPI διεθνώς, είναι κινεζική κρατική εταιρεία χρηματοοικονομικών υπηρεσιών με έδρα τη Σαγκάη.  Παρέχει υπηρεσίες τραπεζικών καρτών. Η China UnionPay ιδρύθηκε στις 26 Μαρτίου 2002 και είναι μια ένωση για τις τραπεζικές κάρτες της Κίνας, η οποία λειτουργεί υπό την έγκριση της Λαϊκής Τράπεζας της Κίνας. Είναι επίσης ένα ηλεκτρονικό δίκτυο μεταφοράς χρημάτων στο σημείο πώλησης (EFTPOS) και το μοναδικό διατραπεζικό δίκτυο στην Κίνα που συνδέει όλα τα ATM όλων των τραπεζών σε όλη τη χώρα. Οι κάρτες UnionPay μπορούν να χρησιμοποιηθούν σε 181 χώρες και περιοχές σε όλο τον κόσμο.

Το 2015, η UnionPay ξεπέρασε τις Visa και Mastercard σε συνολική αξία πληρωμών που πραγματοποιήθηκαν από πελάτες και έγινε ο μεγαλύτερος οργανισμός διεκπεραίωσης πληρωμών με κάρτα (χρεωστικές και πιστωτικές κάρτες μαζί) στον κόσμο ξεπερνώντας τις δύο. Ωστόσο, μόνο το 0,5% αυτού του όγκου πληρωμών ήταν εκτός Κίνας.

Η UnionPay προσφέρει υπηρεσίες πληρωμών μέσω κινητού τηλεφώνου και στο διαδίκτυο.

## Παραπομπές


Κατηγορία:Χρηματοπιστωτικό σύστημα
Μπαχαντούρ Σαχ Α΄

Ο *Μιρζά Μουχαμάντ Μουαζάμ* (14 Οκτωβρίου 1643 - 27 Φεβρουαρίου 1712), γνωστός ως **Μπαχαντούρ Σαχ Α΄** και *Σαχ Αλάμ Α΄*, ήταν ο όγδοος αυτοκράτορας των Μουγκάλ, από το 1707 έως το 1712. Ήταν ο δεύτερος γιος του 6ου αυτοκράτορα Μουγκάλ, Αουρανγκζέμπ, τον οποίο είχε συνωμοτήσει να ανατρέψει στην νεότητά του. Ήταν επίσης κυβερνήτης των αυτοκρατορικών επαρχιών Άγκρα, Καμπούλ και Λαχόρη και αντιμετώπισε εξεγέρσεις των  Ράτζπουτ και Σιχ.

Μετά το τέλος τού Αουρανγκτζέμπ, ο Μουχαμάντ Αζάμ Σαχ, ο τρίτος γιος του από την κύρια σύζυγό του, δήλωσε τον εαυτό του διάδοχο, αλλά σε λίγο ηττήθηκε σε μια από τις μεγαλύτερες μάχες της Ινδίας, τη μάχη του Τζάτζου και ανατράπηκε από τον Μπαχαντούρ Σαχ. Κατά την περίοδο της βασιλείας του Μπαχαντούρ Σαχ, τα βασίλεια Ράτζπουτ της Τζοντπούρ και της Άμπερ προσαρτήθηκαν ξανά, μετά από την ανακήρυξη της ανεξαρτησίας τους μερικά χρόνια πριν.

Ο Μπαχαντούρ Σαχ επίσης προκάλεσε μια ισλαμική διαμάχη στην προσευχή *[[κουτμπά]]*, εισάγοντας τη δήλωση του Αλί ιμπν Αμπού Τάλιμπ ως βαλή. Η βασιλεία του αναστάτωσε από αρκετές εξεγέρσεις, τους Σιχ υπό την ηγεσία του Μπαντά Μπαχαντούρ, τους Ράτζπουτ υπό τον Ντουργκάντα Ραθόρε και τον πρίγκιπα των Μουγκάλ Καμ Μπαχς, αλλά όλες -εκτός από την εξέγερση από τους Ινδουιστές Ράτζπουτ- καταρρίφθηκαν με επιτυχία.

μικρογραφία|296x296εσ|Ο πρίγκιπας Μουαζάμ στην νεότητά του
μικρογραφία|Ο αυτοκράτορας Αουρονγκζέμπ καλωσορίζει τον πρίγκιπα Μουαζάμ. Βιβλιοθήκη Τσέστερ Μπήτυ.
μικρογραφία|αριστερά|Ο Μπαχαντούρ Σαχ Α΄ και η σύζυγός του.
[μικρογραφία|Ο [Μωχάμεντ Καμ Μπαχς|Καμ Μπαχς εγκαθίδρυσε την κυριαρχία του στο Μπιτζαπούρ.]]
[μικρογραφία|αριστερά|Κατά την πορεία του προς το Άμπερ, ο Σαχ επισκέφθηκε τον [Θάφος του Σαλίμ Κίστι|τάφο του Σαλίμ Τσιστί.]]
μικρογραφία|Μπαχαντούρ Σαχ σε εκστρατεία εναντίον των Σιχ,
[μικρογραφία|αριστερά|Ο Μπαχαντούρ Σαχ Α΄ με τους τέσσερις γιους του: Αζίμ-ουσ-Σαν, [Τζαχάντερ Σαχ|Τζαχαντάρ Σαχ, Τζαχάν Σαχ και Ραφί-ουσ-Σαν.]]
μικρογραφία|250x250εσ|Μοτί Μαστζίντ, ο χώρος ταφής τού Σαχ.


Αρχείο:Azimabad.jpg|Αργυρή ρουπία από τ Αζιμαμπάντ (Πάτνα), 1708.
Αρχείο:SA1_Surat.jpg|Χάλκινο *παϊσά* από το Σουραάτ.
Αρχείο:Rupee_coin_of_Shah_Alam_I,_1120_A.H.,_Shahjahanabad.jpg|Αργυρή ρουπία από το Σαχτζαχαναμπάντ (Παλαιό Δελχί), 1708.


## Εικόνες

Bahadur Shah I with sons.jpg|Ο αυτοκράτορας Μπαχαντούρ Σαχ Α¨ με τους γιους του.
Bahadur Shah I enthroned.jpg|Ο Μπαχντούρ Σαχ Α΄ ένθρονος σε ανοιχτό χώρο.
Bahadur Shah I Coronation.jpg|Ο Μπαχαντούς Σαχ Α΄ μετά τη στέψη του, με εμβλήματα των Μουγκάλ.
Bahadur Shah I elderly.jpg|O Μπαχαντούρ Σαχ Α΄ ηλικιωμένος.


## Αναφορές

 
Κατηγορία:Αυτοκράτορες των Μουγκάλ
Έρικ Λαμέλα

Ο **Έρικ Μανουέλ Λαμέλα Κορδέρο** (*Erik Manuel Lamela Cordero*, γενν. 4 Μαρτίου 1992) είναι Αργεντινός πρώην επαγγελματίας ποδοσφαιριστής.

Ξεκίνησε την καριέρα του στη Ρίβερ Πλέιτ και το 2011 πήρε μεταγραφή στη Ρόμα έναντι αρχικού ποσού 12 εκατομμυρίων ευρώ. Μετά από δύο σεζόν στη Σέριε Α εντάχθηκε στην Τότεναμ έναντι 25,8 εκατομμυρίων λιρών. Από το 2021 έως το 2024 ήταν παίκτης της Σεβίλλης, με την οποία κατέκτησε ένα Γιουρόπα Λιγκ (2022–23). Στις 21 Ιουλίου 2024 υπέγραψε τριετές συμβόλαιο με την ΑΕΚ. Στις 14 Αυγούστου 2025 ο ίδιος ανακοίνωσε την απόσυρσή του από το ποδόσφαιρο.

Ήταν διεθνής με την εθνική Αργεντινής από το 2011 έως το 2018 και ήταν στην αποστολή της ομάδας που τερμάτισε δεύτερη στα Κόπα Αμέρικα του 2015 και του 2016.

Μετά το τέλος της ποδοσφαιρικής του σταδιοδρομίας, έγινε βοηθός του προπονητή Ματίας Αλμέιδα στη Σεβίλλη.

## Παραπομπές


Κατηγορία:Αργεντινοί ποδοσφαιριστές
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Εθνικής Αργεντινής Κ20
Κατηγορία:Μέσοι ποδοσφαιριστές
Κατηγορία:Ποδοσφαιριστές Ρίβερ Πλέιτ
Κατηγορία:Ποδοσφαιριστές Ρόμα
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Πριμέρα Ντιβιζιόν
Κατηγορία:Αργεντινοί ποδοσφαιριστές στο εξωτερικό
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Κόπα Αμέρικα 2015
Κατηγορία:Ποδοσφαιριστές Κόπα Αμέρικα Σεντενάριο
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
IRIS

250px|μικρογραφία|Το λογότυπο του IRIS
Το **IRIS** είναι ελληνική ηλεκτρονική υπηρεσία πληρωμών, η οποία αναπτύχθηκε το 2017 από τη ΔΙΑΣ ΑΕ σε συνεργασία με τη Τράπεζα Πειραιώς, την Εθνική Τράπεζα, την Alpha Bank, τη Eurobank Ergasias και τη Viva Wallet. Βασίζεται στο λογισμικό ΤΑRGET Instant Payment Settlement (TIPS) το οποίο έθεσε σε λειτουργία το Ευρωσύστημα τον Νοέμβριο του 2018. 

Το IRIS περιλαμβάνει το **IRIS** **P2P**, για πληρωμές από άτομο σε άτομο, το **IRIS** **P2Pro** για πληρωμές προς ελεύθερους επαγγελματίες και ατομικές επιχειρήσεις και τη νεότερη λειτουργία του **IRIS** **Commerce** για πληρωμές σε φυσικά και ηλεκτρονικά καταστήματα. Ως τον Δεκέμβριο του 2025, το IRIS είχε ενεργοποιηθεί από 580 χιλιάδες επαγγελματίες στο IRIS P2Pro, 4,25 εκατομμύρια χρήστες-φυσικά πρόσωπα IRIS P2P, 1,2 εκατομμύρια POS και 70.000 e-shops μέσω IRIS Commerce.

Η πληρωμή πραγματοποιείται από εφαρμογή internet banking, μέσα από έξυπνο κινητό τηλέφωνο. Μέσω του αριθμού κινητού τηλεφώνου ή του ΑΦΜ του παραλήπτη των χρημάτων, ο χρήστης της υπηρεσίας χρεώνει απευθείας σε πραγματικό χρόνο τον τραπεζικό του λογαριασμό, χωρίς επιπλέον προμήθεια και valeur. Επίσης η συναλλαγή μπορεί να γίνει και με το σκανάρισμα QR Code. Οι εργοδότες μπορούν να πληρώσουν τις εργοδοτικές εισφορές και τις καθυστερούμενες οφειλές τους μέσω των ηλεκτρονικών συστημάτων IRIS και ΔΙΑΣ.

Το IRIS είναι υποχρεωτικό στο σύνολο της αγοράς, φυσικών και ηλεκτρονικών καταστημάτων, από την 1η Δεκεμβρίου 2025 και απαιτείται αναβάθμιση των υπαρχόντων POS, καθώς ενσωματώνεται το IRIS Payments στα POS μέσω της χρήσης QR Code.  Ταυτόχρονα, η Ελλάδα έγινε η πρώτη χώρα στην Ευρώπη με καθολική αποδοχή άμεσων πληρωμών λογαριασμού-σε-λογαριασμό (A2A) σε κάθε σημείο πώλησης και απέκτησε ένα ενιαίο, εθνικό μέσο άμεσων πληρωμών σε κάθε σημείο συναλλαγής.

Τον Ιούλιο του 2025, το συνολικό ημερήσιο όριο για όλες τις συναλλαγές μέσω IRIS διαμορφώθηκε στα 1.000 ευρώ ανά χρήστη, από 500 ευρώ που ήταν πριν. Από τα 1.000 ευρώ, 500 ευρώ αφορούν συναλλαγές φυσικών προσώπων (Person to Person ή P2P) και 500 ευρώ πληρωμές προς επιχειρήσεις (Person to Business ή P2B). 

Από τον Ιανουάριο του 2026, προβλέπεται αύξηση των ορίων συναλλαγών στα 1.000 ευρώ ημερησίως για IRIS P2P με μηνιαίο αθροιστικό όρια τα 5.000 ευρώ. Για P2Pro συναλλαγές, ο ελεύθερος επιχειρηματίας ή ατομική επιχείρηση θα μπορεί να δέχεται από τους πελάτες έως 1.000 ευρώ ημερησίως. Για τις εμπορικές συναλλαγές IRIS Commerce διατηρείται το καθεστώς χωρίς όρια.  

Για τις επιχειρήσεις, οι χρεώσεις των τραπεζών για συναλλαγές IRIS P2B είναι έως και 1% του ποσού της συνάλλαγής και γενικά χαμηλότερες σε σχέση με τις χρεώσεις των συναλλαγών με κάρτες (μέσω POS), των Mastercard και Visa, που κυμαίνονται από 0,8% έως 1,95%. Η ΔΙΑΣ χρεώνει ένα μικρό διατραπεζικό *τέλος* στις τράπεζες-μέλη για τη χρήση της υποδομής της.

## Παραπομπές

Κατηγορία:Ηλεκτρονικό εμπόριο
Κατηγορία:Λογισμικό
Κατηγορία:Τράπεζες
Έντιτ Χαν Μπίερ

**Η Έντιτ Χαν Μπίερ** (*Edith Hahn Beer;* 24 Ιανουαρίου 1914 – 17 Μαρτίου 2009) ήταν μια Αυστριακή Εβραία επιζήσασα του Ολοκαυτώματος κρύβοντας την εβραϊκή της ταυτότητα και συνάπτοντας γάμο με έναν Ναζί αξιωματικό.

## ΖΩΗ

### Πρώτα χρόνια
Η Χαν ήταν μία από τις τρεις κόρες που γεννήθηκαν από την Klothilde και τον Leopold Hahn. Οι γονείς της είχαν και διατηρούσαν ένα εστιατόριο. Τον Ιούνιο του 1936 ο Leopold πέθανε ενώ εργαζόταν ως διευθυντής εστιατορίου σε ένα ξενοδοχείο στις Άλπεις.

Αν και ήταν ασυνήθιστο για ένα κορίτσι εκείνης της εποχής να πάει στο γυμνάσιο, ο δάσκαλος της Hahn έπεισε τον Leopold να στείλει την κόρη του. Μετά την αποφοίτησή της, η Χαν συνέχισε τις σπουδές της στο πανεπιστήμιο και σπούδαζε νομικά μέχρι και την εποχή του Anschluss, όταν αναγκάστηκε να εγκαταλείψει το πανεπιστήμιο επειδή ήταν Εβραία.

### Δεύτερος Παγκόσμιος Πόλεμος
Το 1939, η Χαν και η μητέρα της στάλθηκαν στο εβραϊκό γκέτο στη Βιέννη. Χωρίστηκαν τον Απρίλιο του 1941, όταν η Hahn στάλθηκε σε μια φυτεία σπαραγγιών στο Osterburg της Γερμανίας και στη συνέχεια στο εργοστάσιο χαρτιού Bestehorn στο Aschersleben. Η μητέρα της είχε απελαθεί στην κατεχόμενη από τη Ναζιστική Γερμανία Πολωνία δύο εβδομάδες πριν η Χαν καταφέρει να επιστρέψει στη Βιέννη, το 1942. Με αντίγραφα των εγγράφων ταυτότητας μιας χριστιανής φίλης, της Christa Denner, η Hahn πήγε στο Μόναχο.

Στο Μόναχο, προσφέρθηκε εθελοντικά ως νοσοκόμα του Γερμανικού Ερυθρού Σταυρού. Εκεί συνάντησε τον Βέρνερ Φέτερ, ένα μέλος του ναζιστικού κόμματος που ζήτησε να την παντρευτεί ακόμα και αφού του είπε ότι ήταν Εβραία.  Έζησαν μαζί στο Brandenburg an der Havel, παντρεύτηκαν και απέκτησαν μια κόρη, την Angelika, που γεννήθηκε το 1944.

Ο Φέτερ, του οποίου η τύφλωση στο ένα μάτι τον είχε απαλλάξει αρχικά από τη στρατιωτική θητεία, τελικά κλήθηκε ως αξιωματικός των Ναζί. Συνελήφθη από τους Ρώσους και στάλθηκε σε στρατόπεδο εργασίας στη Σιβηρία τον Μάρτιο του 1945.

### Μεταπολεμικά χρόνια
Μετά τον πόλεμο, η Χαν χρησιμοποίησε την εβραϊκή της ταυτότητα για να ανακτήσει την πραγματική της ταυτότητα. Η Σοβιετική Στρατιωτική Διοίκηση στη Γερμανία, που χρειαζόταν εκπαιδευμένους δικηγόρους, την εγκατέστησε ως δικαστή στο περιφερειακό δικαστήριο του Βρανδεμβούργου. Η Χαν παρακάλεσε τις σοβιετικές αρχές κατοχής να απελευθερώσουν τον Φέτερ και τελικά αφέθηκε ελεύθερος το 1947, αλλά ο γάμος τους έληξε λίγο αργότερα. Ο Φέτερ πέθανε το 2002.

Ενώ υπηρετούσε ως δικαστής, η Χαν δέχτηκε πίεση από τις σοβιετικές αρχές να ενεργήσει ως πληροφοριοδότης της KGB. Η ανοιχτή απόρριψη αυτής της πρότασης θα την είχε βάλει σε σοβαρό κίνδυνο. Η Χαν αποφάσισε έτσι να καταφύγει με την κόρη της στο Λονδίνο, όπου οι αδερφές της είχαν εγκατασταθεί. Στο Λονδίνο, η Χαν εργάστηκε ως υπηρέτρια και σχεδιαστής κορσέ.

Το 1957, παντρεύτηκε τον Fred Beer, έναν Εβραίο έμπορο κοσμημάτων, και παρέμειναν παντρεμένοι μέχρι το θάνατό του το 1984. Μετά τον θάνατο του Beer, η Hahn μετανάστευσε στο Ισραήλ και έζησε στη Netanya μέχρι να επιστρέψει στο Λονδίνο, όπου έζησε τα τελευταία χρόνια της ζωής της. Πέθανε στο Λονδίνο το 2009.

## Παραπομπές


Κατηγορία:Επιζήσαντες του Ολοκαυτώματος
Κατηγορία:Αυστριακοί συγγραφείς
Βόλφγκανγκ φον Τριπς

Ο **Βόλφγκανγκ φον Τριπς** (γερμανικά: **Wolfgang von Trips**, 4 Μάϊου 1928 - 10 Σεπτεμβρίου 1961) ήταν Γερμανός οδηγός αγώνων.

## Βιογραφία
Ο *Βόλφγκανγκ Αλέξανδρος Αλβέρτος Εδουάρδος Μαξιμιλιανός, Αυτοκρατορικός Κόμης Μπέργκε φον Τριπς*, γεννήθηκε στην Κολωνία το 1928, γόνος ευγενούς οικογένειας της Ρηνανίας. Ήταν αριστοκράτης και κόμης. Έπασχε από διαβήτη και κατά τη διάρκεια της καριέρας του, έτρωγε πάντα σνακ με υψηλή περιεκτικότητα σε ζάχαρη στη διάρκεια των αγώνων για να αντισταθμίσει τα χαμηλά επίπεδα σακχάρου στο αίμα του.

Το 1961, ο von Trips ίδρυσε μια πίστα αγώνων καρτ στο Κέρπεν της Γερμανίας. Η πίστα μισθώθηκε αργότερα από τον Ρόλφ Σουμάχερ, του οποίου οι γιοι, Μίκαελ και Ραλφ, έκαναν τους πρώτους γύρους τους εκεί. Σύμφωνα με τα λόγια ενός γερμανικού ντοκιμαντέρ του 2007 για τον φον Τριπς, «Αν είχε κερδίσει τότε, θα είχε γίνει τόσο διάσημος όσο αργότερα έγινε ο Μίκαελ Σουμάχερ – θα ήταν ένα είδος δεύτερου θαύματος στη Βέρνη!»

## Θάνατος
Στον δεύτερο γύρο του αγώνα στη Μόντσα το 1961, η Φερράρι του φον Τριπς συγκρούστηκε με την Λότους του Τζιμ Κλαρκ στη μεγάλη ευθεία πριν από την Parabolica. Είχε έρθει σε επαφή με τον Κλαρκ ενώ προσπαθούσε να τον προσπεράσει, κάτι που τον έκανε να χάσει τον έλεγχο του αυτοκινήτου του και πήγε κατευθείαν στο πλήθος με μεγάλη ταχύτητα. Το μονοθέσιο του έγινε αερομεταφερόμενο και έπεσε σε ένα πλευρικό φράγμα, πετώντας τον από το μονοθέσιο και σκοτώνοντας τον θανάσιμα μαζί δεκαπέντε θεατές. Ο Φον Τριπς πέθανε πριν φτάσει στο νοσοκομείο. Ο απολογισμός του ατυχήματος παραμένει ο χειρότερος στην ιστορία της Φόρμουλα 1.

## Παραπομπές


## Εξωτερικοί σύνδεσμοι
* 

Κατηγορία:Γερμανοί οδηγοί της Φόρμουλα 1
Φαρουχσιγιάρ

Ο **Φαρουχσιγιάρ** (20 Αυγούστου 1683 - 9 Απριλίου 1719), επίσης γράφεται ως *Φαρούχ Σιγιά***ρ**, ήταν ο 10ος αυτοκράτορας των Μουγκάλ από το 1713 έως το 1719. Ανέβηκε στον θρόνο μετά την ανατροπή τού θείου του Τζαχαντάρ Σαχ. Ήταν αυτοκράτορας μόνο κατ' όνομα, με όλη την πραγματική εξουσία στα χέρια των αυλικών αδελφών Σαγίντ. Γεννήθηκε κατά τη διάρκεια της βασιλείας τού προπάππου του Αουρανγκζέμπ, Αναφερόμενος ως ένας όμορφος άνθρωπος, που επηρεαζόταν εύκολα από τους συμβούλους του, λέγεται ότι δεν είχε την ικανότητα, τις γνώσεις και τον χαρακτήρα να κυβερνήσει ανεξάρτητα. Ο Φαρουχσιγιάρ ήταν ο γιος του Αζιμ-ουσ-Σάν, τού δεύτερου γιου τού αυτοκράτορα Μπαχαντούρ Σαχ Α΄ και της Σαχιμπά Νισβάν.

αριστερά|μικρογραφία|Ο Φαρουχσιγιάρ δέχεται τον Χουσεΐν Αλί Χαν, π. το 1715.
αριστερά|μικρογραφία|Ο Φαρουχ Σιγιάρ φθάνει στη θρησκευτική συγκέντρωση της Παρασκευής στο Δελχί.
δεξιά|μικρογραφία|Ο μαχαράτζα Ατζίτ Σινγκ, που φαίνεται εδώ με τους έξι γιους του, πάντρεψε την κόρη του με τον Φαρουχσιγιάρ τον Δεκέμβριο του 1715.
αριστερά|μικρογραφία|Ο Φαρουχσιγιάρ με συνοδούς.
μικρογραφία|Ο Φαρουχσιγιάρ στο σεληνόφως με υπηρέτρια. Ο ίδιος καπνίζει ναργιλέ (hookah).
αριστερά|μικρογραφία|Ο Φουρσιγιάρ έφιππος.

μικρογραφία|Πορτρέτο τού Φαρουχσιγιάρ.

## Αναφορές


## Παραπομπές

## Βιβλιογραφία

* 
* 
* 
* 
* 
* 

Κατηγορία:Αυτοκράτορες των Μουγκάλ
Ραφί ουντ-Νταρατζάτ

Ο **Mιρζά Ραφί ουντ-Νταραζάτ** (1 Δεκεμβρίου 1699 - 6 Ιουνίου 1719) ήταν για λίγο ο 11ος αυτοκράτορας των Μουγκάλ. Ήταν ο μικρότερος γιος τού Ραφι-ους-Σάν, ο ανιψιός τού Aζιμ-ουσ-Σάν και εγγονός τού Μπαχαντούρ Σαχ Α΄.

Το 1719 τοποθετήθηκε στον θρόνο από τους αδελφούς Σαγίντ, αφού ανέτρεψαν, τύφλωσαν, φυλάκισαν και μετά εκτέλεσαν τον αυτοκράτορα Φαρουχσιγιάρ με τη βοήθεια του μαχαράτζα Ατζίτ Σινγκ και τους Μαράθα.

## Η βασιλεία του
αριστερά|μικρογραφία|Νόμισμα του Ραφι-ουντ-Νταρατζάτ.
Ο Ραφί ουντ-Νταρατζάτ όφειλε τον θρόνο του στους αδελφούς Σαγίντ -Σαγίντ Χασάν Αλί Χαν Μπαρά και Σαγίντ Χουσαΐν Αλί Χαν Μπαρά- οι οποίοι είχαν ανατρέψει τον αυτοκράτορα Φαρουχσιγιάρ με τη βοήθεια του Ατζίτ Σινγκ του Μαρβάρ και του Μπαλατζί Βισβανάθ το 1719 και έκαναν τους εαυτούς τους βασιλοποιούς (badishahgar). Η σύντομη βασιλεία του θα ήταν σαν βασιλιά-ανδρίκελου στους αδελφούς.

### Αντίπαλοι για τον θρόνο
Η βασιλεία τού Ραφί ουντ-Νταρατζάτ ήταν με ταραχές. Στις 18 Μαΐου 1719, λιγότερο από τρεις μήνες μετά την ανάρρησή του, ο θείος του, Nεκουσιγιάρ, ανέλαβε το θρόνο των Μουγκάλ στο Οχυρό Άγκρα, καθώς πίστευε ότι ήταν πιο επιλέξιμος για το αξίωμα.

Οι αδελφοί Σαγίντ αποφάσισαν να υπερασπιστούν τον αυτοκράτορα που είχαν ανεβάσει στον θρόνο, και να τιμωρήσουν τον παραβάτη. Πήραν το φρούριο πίσω μέσα σε τρεις μήνες, και κατέλαβαν τον Νεκουσιγιάρ. Τον δέχθηκε με σεβασμό ο Αμίρ ουλ-Ουμαρά και τον φυλάκισε στο Φρούριο Σαλιμγκάρ, όπου απεβίωσε το 1723.

## Το τέλος και η διαδοχή
Πριν αποβιώσει, ο είχε ζητήσει να αναλάβει ο μεγαλύτερος αδελφός του, Ραφί ουντ-Νταουλά. Ο Ραφί ουντ-Νταρατζάτ απεβίωσε στις 6 Ιουνίου 1719 από φυματίωση ή δολοφονήθηκε, ενεργώντας ως αυτοκράτορας για τρεις μήνες και έξι ημέρες. Τον διαδέχτηκε ο Ραφί ουντ-Νταουλά ως αυτοκράτορας Σαχ Τζαχάν Β΄ δύο ημέρες αργότερα. Το λείψανό του τάφηκαν κοντά στο ιερό του Σούφι αγίου διδασκάλου (khawaja) Κουτμπουντίν Μπαχτιάρ Κακί στο Mεραουλί τού Δελχί.

## Αναφορές

## Εξωτερικές συνδέσεις
* Γενεαλογία της δυναστείας των Μογγολών

Κατηγορία:Αυτοκράτορες των Μουγκάλ
Μπάρμπορα Κρέιτσικοβα

Η **Μπάρμπορα Κρέιτσικοβα** (τσεχ. *Barbora Krejčíková*, γενν. 18 Δεκεμβρίου 1995) είναι Τσέχα επαγγελματίας τενίστρια, που έως τώρα έχει φθάσει μέχρι και το νο. 2 στην παγκόσμια κατάταξη στο απλό (στις 28 Φεβρουαρίου 2022) και μέχρι το νο. 1 στο διπλό (το 2018). Είναι γνωστή για το επιθετικό στιλ παιχνιδιού της Είναι δεξιόχειρας και έχει ύψος 1,78 μέτρο.

Η Κρέιτσικοβα έχει κερδίσει τίτλους σε δύο κορυφαία τουρνουά (Grand Slam) στο απλό: στο Ρολάν Γκαρός (Γαλλικό «όπεν») το 2021 και στο Γουίμπλεντον το 2024. Ακόμα μεγαλύτερες είναι οι επιτυχίες της στο διπλό (μεταξύ ζευγαριών παικτών), όπου κατέκτησε το λεγόμενο «σούπερ σλαμ καριέρας», δηλαδή και τα 4 τουρνουά Grand Slam τουλάχιστον από μία φορά, χρυσό μετάλλιο σε Ολυμπιακούς Αγώνες και WTA Final (όχι όλα βεβαίως το ίδιο έτος αλλά γενικώς).. Πολύ περισσότερο, έχει επτά τίτλους Grand Slam στο διπλό και άλλους τρεις στο μικτό διπλό (με συμπαίκτη του αντίθετου φύλου), οπότε έχει κερδίσει συνολικώς 12 τίτλους σε τουρνουά Grand Slam. Το ολυμπιακό μετάλλιό της χρονολογείται από τους Ολυμπιακούς Αγώνες του Τόκιο, που έγιναν το 2021 αντί του 2020 εξαιτίας της πανδημίας του κορονοϊού, όπου είχε συμπαίκτρια τη συμπατριώτισσά της Κατερίνα Σίνιακοβα.

Η Κρέιτσικοβα γεννήθηκε στο Μπρνο και άρχισε να παίζει τένις σε ηλικία 6 ετών. Αργότερα είχε προπονήτρια και σύμβουλο την επίσης Μοραβή Γιάνα Νοβότνα.

Για τη νίκη της στο απλό στο Ρολάν Γκαρός το 2021 η Κρέιτσικοβα  κέρδισε την Κόρι Γκάουφ με 2-0 στον προημιτελικό, τη Μαρία Σάκκαρη με 2-1 στον ημιτελικό και την Αναστασία Παβλιουτσένκοβα με 2-1 στον μεγάλο τελικό. Στο Γουίμπλεντον το 2024 κέρδισε την Έλενα Ριμπάκινα στον ημιτελικό.

## Παραπομπές


## Εξωτερικοί σύνδεσμοι
* Η Μπ. Κρέιτσικοβα στον ιστότοπο της Ενώσεως Αντισφαιρίσεως Γυναικών (WTA)
* Η Μπ. Κρέιτσικοβα στον ιστότοπο της Διεθνούς Ομοσπονδίας Αντισφαιρίσεως

Κατηγορία:Τσέχες αθλήτριες της αντισφαίρισης
Κατηγορία:Νικητές Γαλλικού Όπεν
Κατηγορία:Νικητές του Γουίμπλεντον
Κατηγορία:Νικητές Αυστραλιανού Όπεν (αντισφαίριση)
Κατηγορία:Τσέχοι Ολυμπιονίκες
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2020
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2024